Lietuvos ir San Marino santykiai

Lietuvos ir San Marino santykiai – dvišaliai tarptautiniai santykiai tarp Lietuvos ir San Marino.

Diplomatiniai santykiai užmegzti 2003 m. kovo 6 d. Nepriklausomybę pripažino 1991 m. rugpjūčio 26 d.

Abi šalys yra Jungtinių Tautų, Europos Tarybos narės.

Lietuvai atstovauja nepaprastasis ir įgaliotasis ambasadorius, reziduojantis Romoje (dabartinis – Ričardas Šlepavičius, San Marinui – San Marine reziduojanti ambasadorė (dabartinė – Silvia Berti).

2017 m. duomenimis, San Marine gyveno vienas Lietuvos pilietis.Migracijos metraštis 2020 , Migracijos departamentas prie VRM Tuo tarpu Lietuvoje San Marino piliečių negyveno.Migracijos metraštis 2021 , Migracijos departamentas prie VRM

 Politiniai santykiai 
Nėra duomenų, kad Lietuvos okupacijos metais San Marinas būtų palaikęs ryšius su Lietuvos diplomatinėmis atstovybėmis. 

1991 m. rugpjūčio 26 d. San Marinas pripažino Lietuvą de jure, tačiau diplomatiniai santykiai tarp šalių užmegzti vėliau, 2003 m. kovo 6 d.

2016 m. tarp abiejų šalių vyriausybių pasirašyta dvišalis susitarimas dėl bendradarbiavimo turizmo srityje.San Marinas | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

 Švietimo, mokslo, sporto ir technologiniai mainai ir kultūrinis bendradarbiavimas 
Lietuvos ir San Marino vyrų futbolo rinktinės iki 2022 m. balandžio yra tarpusavyje sužaidusios penkerias rungtynes (pirmąsias – 2004 m., kol kas paskutiniąsias – 2022 m.), kurių visas laimėjo Lietuvos rinktinė. Nors San Marinas yra silpniausia FIFA priklausanti Europos komanda, per penkias rungtynes yra įmušusi du įvarčius į Lietuvos vartus – vieną žaisdama Vilniuje 2015 m., kitą – San Marine 2022 m.Lietuva – prieš silpniausią pasaulyje: kančios privalumas tas, jog sėkmės akimirkos – nepamirštamos (15min.lt)Elo Ratings: Lithuania (Tikrinta 2022 m. balandžio 27 d.)

 Ekonominiai santykiai 
2018 m. duomenimis, prekybos apyvarta tarp Lietuvos ir San Marino siekė 736,9 tūkst. eurų. Tiek eksportas, tiek importas 2016–2018 m. laikotarpiu reikšmingai augo.

Prekybos balanse dominuoja importas iš San Marino į Lietuvą.

 Eksportas sudaro 194,9 tūkst. eur.
 Importas sudaro 542 tūkst. eurų.

 Metai  2016  2017  2018 Eksportas į San Mariną (tūkst. eur.) 70,6  32,7  194,9 Importas iš San Marino (tūkst. eur.) 112,3  221,5  542

 Pasiuntinių ir ambasadorių sąrašas 

 Pasiuntiniai Lietuvai 
Sąrašas yra nepilnas
 2007-? m. – Katia Massari, pirmoji San Marino ambasadorė Lietuvai (rezidavo San Marine).
 nuo 2020 m. – Silvia Berti (reziduoja San Marine)

 Pasiuntiniai San Marinui 
 2006–2009 m. – Šarūnas Adomavičius, pirmasis Lietuvos ambasadorius San Marine (rezidavo Romoje)
 2009–2014 m. – Petras Zapolskas, ambasadorius (rezidavo Romoje)
 2014–2017 m. – Jolanta Balčiūnienė, ambasadorė (rezidavo Romoje)
 nuo 2017 m. rugpjūčio 1 d. – Ričardas Šlepavičius (reziduoja Romoje)

 Šaltiniai 

 Literatūra 


 Nuorodos 
 San Marinas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:San Marinas